Consultes de la comunitat universitària sobre la suspensió de les activitats acadèmiques presencials a la UIB - Hemeroteca - Actualitat - Universitat de les Illes Balears\nSeccions: Consultes de la comunitat universitària sobre la suspensió de les activitats acadèmiques presencials a la UIB\nConsultes de la comunitat universitària sobre la suspensió de les activitats acadèmiques presencials a la UIB\nAquestes són les preguntes que des del Consell de Direcció de la UIB podem respondre a dia d’avui. En qualsevol cas, totes aquestes mesures poden ser modificades en funció de les indicacions de les autoritats sanitàries sobre l’evolució de la incidència epidemiològica del virus SARS-CoV-2 (COVID-19).\nLes mesures indicades a continuació són igualment aplicables al campus universitari de Palma, a les seus universitàries de Menorca i d'Eivissa i Formentera, així com a l'edifici de Sa Riera i a Ca n'Oleo.\nEs limita l’accés a la Universitat al personal docent?\nSí. Únicament es pot accedir als edificis Mateu Orfila i Rotger i Guillem Colom Casasnovas per fer tasques imprescindibles d’investigació evitant en tot cas la concentració de persones. Aquest accés només serà possible amb l’autorització del vicerector d’Investigació i Internacionalització.\nSe suspèn tota l’activitat docent?\nNo, únicament la presencial, que inclou, entre d’altres, la docència en aules i laboratoris, les tutories acadèmiques i proves d’avaluació (inclosos TFG i TFM) presencials, seminaris i sortides de camp. Es demana al professorat que empri les eines d’Aula digital per dur a terme, sempre que sigui possible, una docència no presencial.\nQuan s’inicia l’activitat docent no presencial?\nL’activitat docent no presencial s’inicia per a totes les titulacions, en la mesura del que sigui possible, el dilluns dia 16 de març.\nS’ha modificat el calendari acadèmic?\nNo. El Consell de Direcció de la UIB i la Conselleria d’Educació, Universitat i Recerca del Govern de les Illes Balears analitzam de fer-ne una modificació en funció de les recomanacions del Ministeri de Sanitat, Consum i Benestar. Si es produeix alguna modificació, es comunicarà a través dels canals oficials de la UIB.\nSi s’endarrereix el calendari acadèmic, significa que s’ha d’aturar la docència no presencial?\nInsistim que en aquest moment no s’ha produït cap modificació del calendari.\nQuina és l’eina principal per a la realització de l’activitat docent no presencial?\nL’eina principal per a l’activitat docent en línia és Aula digital.\nOn puc trobar informació sobre les aplicacions per poder fer activitats docents no presencials?\nA l'enllaç estan disponibles totes les possibilitats i els recursos: <https://campusdigital.uib.cat/Atencio-al-professorat/info/treballar_en_linia_ad>.\nOn puc trobar els manuals de les aplicacions per fer feina no presencial?\nA la plana web següent estan disponibles els manuals sobre els diversos recursos docents i metodològics digitals: <https://campusdigital.uib.cat/Atencio-al-professorat/>.\nCom es poden realitzar videoconferències?\nA la web <https://campusdigital.uib.cat/aula_digital_y_video/> es descriuen totes les passes a seguir per a l’ús de les videoconferències.\nSi tinc dubtes, què puc fer?\nPots accedir a Aula digital i consultar el Fòrum de dubtes. És a la part superior.\nTambé pots enviar un correu electrònic a <suport.professors@uib.es>.\nPots telefonar (únicament de 8 a 15 hores) a:\nAtenció a l’estudiant: 971 17 20 11\nAtenció al professorat: 971 17 26 38 i 971 17 20 41\nQuè passa si Aula digital deixa d’estar disponible?\nSi per l’increment de l’ús d’Aula digital no és possible accedir-hi, es pot utilitzar l’eina TEAMS de la suite Microsoft Office 365.\nLa comunitat universitària de la UIB la pot descarregar gratuïtament al web: <https://www.cti.uib.cat/Servei/Cataleg_serveis/Microsoft-Office-365/ >.\nCom es pot avisar els estudiants del canvi de plataforma si Aula digital deixa d’estar disponible?\nHeu d’avisar el cap d’estudis de la titulació, que podrà enviar la informació a través de l’Aula digital de la titulació. També s’ha d'avisar a <suport.professors@uib.cat>, des d’on s’activarà un protocol per notificar pels canals oficials de comunicació de la UIB sobre possibles solucions o alternatives.\nEs mantenen els seminaris, jornades i cursos de formació programats?\nNo. Se suspenen seminaris, jornades i cursos de formació presencials a les instal·lacions de la UIB. Aquestes activitats es podran realitzar, si és possible, en línia.\nQuè passa amb les activitats de recerca?\nQueden suspeses les activitats de recerca presencials, excepte aquelles que, per la seva naturalesa, no puguin ser posposades. En aquest darrer cas, es requereix l’autorització expressa del vicerector d’Investigació i Internacionalització per fer les activitats. S’evitarà, en tot cas, la concentració de persones.\nQuè passa amb les activitats de mobilitat d’investigadors?\nEl PDI de la UIB que es trobi fent activitats de mobilitat ha de seguir les instruccions de les autoritats competents als països de destinació i comunicar a l’OSR (osr.seccio-rhfr@uib.cat) qualsevol intenció d’interrompre l’estada anticipadament.\nLes estades de PDI de la UIB autoritzades que no hagin començat, queden suspeses fins a la data en què es restableixi la situació habitual.\nEl personal investigador visitant que es faci estades de mobilitat a la UIB queda emplaçat a realitzar les tasques previstes en modalitat de teletreball fins a la data en què es restableixi la situació habitual.\nQuè passa amb els ajuts de professors convidats del Programa de foment?\nPer als beneficiaris del Programa de professors convidats del Programa de foment de la UIB, l’opció de teletreball mantindrà les condicions de l’ajut.\nEn cas d’interrupció de l’estada, aquesta no tindrà efectes retroactius sobre l’ajut ja rebut. S’ha de comunicar a l’OSR (osr.seccio-rhfr@uib.cat) qualsevol modificació en les condicions de l’estada del professor visitant.\nPer als beneficiaris del Programa de professors convidats del Programa de foment que tinguessin previst d'incorporar-se a la Universitat dins el període de vigència de l’estat d’alarma, queda suspesa la incorporació.\nQuè passa amb els esdeveniments de recerca com conferències, seminaris, congressos, jornades o simposis organitzats a la UIB?\nEs cancel·len tots els esdeveniments presencials de recerca organitzats per la UIB. Aquest tipus d’activitats es poden mantenir si es desenvolupen de forma telemàtica.\nQuè passa amb l’assistència a congressos?\nNo s’autoritzaran comissions de servei ni desplaçaments per a assistència a congressos o esdeveniments de naturalesa semblant mentre sigui vigent l'estat d'alarma.\nLes comissions de serveis que estiguin autoritzades i no hagin començat, queden suspeses.\nEn cas d’haver incorregut en despeses per assistència a congressos o similars, se n’ha de reclamar el retorn al proveïdor del servei.\nEn tot cas, si fos necessari cancel·lar inscripcions, viatges o altres despeses vinculades a l'assistència a aquests esdeveniments, serà imprescindible gestionar-ne adequadament la cancel·lació, amb la finalitat d'obtenir prova documental d'haver incorregut en despeses.\nEls investigadors retardaran el màxim possible la gestió de les activitats que originen despeses de viatge (inscripció, desplaçament i allotjament) de congressos més enllà de les dates a què fa referència el període de mesures extraordinàries mentre sigui vigent l'estat d'alarma.\nContactau amb els vostres serveis administratius o amb l’OSR (osr.gestiotecnica@uib.cat) per notificar que us trobau en aquesta situació, i rebreu instruccions específiques.\nQuè passa amb les despeses pagades de viatges no realitzats o suspesos imputats a subvencions?\nAquesta casuística es tractarà cas per cas. Contactau amb els vostres serveis administratius o amb l’OSR (osr.gestiotecnica@uib.cat) per notificar que us trobau en aquesta situació, i rebreu instruccions específiques.\nNo obstant això, reclamau a l'agència de viatges la possibilitat d'anul·lació i devolució dels imports.\nEstudiants i ordenació acadèmica\nQueda suspesa tota l’activitat docent?\nNo, únicament se suspèn l’activitat docent presencial, que inclou, entre d’altres, la docència en aules, laboratoris, les tutories acadèmiques i proves d’avaluació presencials, seminaris i sortides de camp.\nNo. El Consell de Direcció de la UIB i la Conselleria d’Educació, Universitat i Recerca del Govern de les Illes Balears analitzen de fer-hi una modificació en funció de les recomanacions del Ministeri de Sanitat, Consum i Benestar. Si es produeix alguna modificació, es comunicarà a través dels canals oficials de la UIB.\nSi s’endarrereix el calendari acadèmic, significa que s’atura la docència no presencial?\nQuè passa amb les defenses de TFG i TFM previstes per a aquest període?\nAmb caràcter general, s’ajornen les defenses de treballs de fi de grau i de treballs de fi de màster. En cas que no es puguin ajornar, la UIB posarà a disposició dels centres els mitjans que permetin la defensa de forma virtual.\nQuè passa amb les defenses de tesis doctorals previstes per a aquest període?\nAmb caràcter general, s’ajornen les defenses de tesis. Només en casos d'extrema necessitat, i degudament justificats, es permetran les defenses no presencials.\nLa docència de les assignatures de titulacions presencials continuarà de manera no presencial?\nSí. El professorat informarà, a través d’Aula digital, del procediment i de la metodologia a seguir durant aquest període en cada una de les assignatures.\nQuè passa amb les activitats docents que exigeixen presencialitat?\nAquestes activitats queden suspeses temporalment. Revisau el protocol de la UIB amb pautes per a la docència (https://diari.uib.cat/digitalAssets/596/596074_drc_corprotocol-docencia_v3.pdf) .\nQuè passa amb les titulacions semipresencials o en línia?\nEn general, les titulacions semipresenciales o en línia no es veuran afectades, excepte en les activitats que requereixen presencialitat, que quedaran suspeses.\nPuc reincorporar-me a les classes a la UIB en cas que realitzi una mobilitat nacional o internacional?\nEls estudiants de la UIB que participin en un programa de mobilitat i que, per la incidència epidemiològica del virus SARS-CoV-2, sol·licitin reincorporar-se a l’activitat acadèmica de la UIB seran readmesos. Es considerarà justificada la seva absència fins al moment de la reincorporació i els facilitaran, tant com sigui possible –i en funció de la data d’arribada–, la realització de les activitats d'avaluació. Per a això, és imprescindible que la decisió de reincorporació a la UIB es comuniqui a l'Oficina de Relacions Internacionals (erasmus@uib.cat).\nSi torn a la UIB, es pot posposar la mobilitat a l’any acadèmic 2020-21?\nEn principi no, però s’ha d’analitzar cas per cas, per determinar si n'hi ha alguna possibilitat.\nSe suspenen les beques i ajudes de col·laboració de la UIB?\nLes beques i ajudes de col·laboració són una activitat formativa més, per tant, queden suspeses durant aquest període.\nEs mantenen els exàmens de proves de nivell d’idiomes?\nEls exàmens se suspenen i es posposen, si és possible, a una nova data.\nEls estudiants de ciències de la salut poden acudir a les seves pràctiques i atendre pacients?\nNo. S’han suspès totes les activitats docents teòriques o pràctiques de grau i postgrau presencials. El professorat informarà del procediment i de la metodologia a seguir, si escau, durant aquest període en cada una de les assignatures.\nSe suspenen les pràctiques externes?\nLes pràctiques externes curriculars i extracurriculars en empreses o institucions queden suspeses temporalment i es podran reanudar amb posterioritat, si és necessari, per completar el pla formatiu.\nEs poden continuar les pràctiques externes en línia?\nSí, sempre que l'empresa o entitat col·laboradora asseguri la possibilitat de desenvolupar les activitats formatives de forma no presencial.\nCom a estudiant, he d’informar l’empresa d’aquesta situació?\nNo. Es comunicarà des de la Universitat. Això no impedeix que els estudiants contactin directament amb el/la tutor/a professional per explorar la possibilitat de realitzar activitats en línia.\nPuc rebre sessions d'orientació professional en línia?\nSí, el DOIP té un sistema establert de fer les sessions per videoconferència. Aprofita aquests dies per demanar una sessió d'orientació professional a: <https://fueib.org/ca/doip/108/orientacio-professional-mallorca-menorca-i-pitiuses>.\nProjecció Cultural, Universitat Oberta i activitats en general\nContinuen les activitats de projecció cultural i Universitat oberta?\nLes activitats de projecció cultural i Universitat oberta (coral, teatre, orquestra, Universitat Oberta per a Majors, exposicions, etc.) queden suspeses.\nEs podran utilitzar les instal·lacions esportives?\nNo. Les instal·lacions esportives estaran tancades durant aquest període.\nEs poden utilitzar les biblioteques i aules d’estudi?\nNo. Les biblioteques i aules d’estudi estaran tancades durant aquest període.\nPuc venir a recollir algun llibre a la biblioteca o tornar-ne un?\nNo. Insistim, les biblioteques de la UIB estaran tancades durant aquest període. Si has de tornar un llibre, el termini ha deixat de comptar, i el podràs tornar quan la situació ja sigui l'habitual.\nEl DOIP segueix publicant ofertes de feina?\nSí. El DOIP seguirà la seva feina habitual fent teletreball i publicant ofertes de feina vigents i pràctiques extracurriculars que es puguin ja difondre, per iniciar-se un cop hagi acabat la situació d’excepcionalitat motivada pel coronavirus.\nProves d’accés, estudiants d’altres nivells, centres educatius\nEs modificaran les dates o continguts de la PBAU?\nAquesta decisió és competència del Govern de les Illes Balears o del Govern de l’Estat espanyol. De moment no hem rebut cap indicació que hi hagi cap modificació. En tenir-ne més notícies, es comunicaran pels canals oficials de la UIB.\nQuè passa amb les proves d’accés per als més grans de 25 i de 45 anys?\nLes proves d’accés s’ajornen fins a una nova data, de la qual s’informarà amb temps suficient.\nEs realitzaran les olimpíades, les Proves Cangur, l'Scratch Day, Ciència per a Tothom?\nDe moment totes les activitats presencials estan suspeses durant quinze dies. Segons com evolucioni la crisi sanitària, i sempre d’acord amb les mesures proposades pels responsables de salut, es prendran decisions sobre totes aquestes trobades previstes per a les setmanes següents.\nQuè passa amb les activitats previstes de Demolab, Demotec, Arqueòdrom, trobades en família, etc.?\nIgual que la resta d’activitats presencials, totes les activitats previstes per PortUIB queden suspeses durant quinze dies.\nDe conformitat amb la disposició addicional tercera del Reial decret 463/2020, se suspenen termes i s’interrompen els terminis per a la tramitació dels procediments de la Universitat de les Illes Balears. El còmput dels terminis es reiniciarà en el moment en què perdi vigència aquest Reial decret o, si escau, les seves pròrrogues.\nEs mantenen les reunions d’òrgans col·legiats?\nSe suspenen, amb caràcter general, les reunions d’òrgans col·legiats. En cas que s’hagin de reunir per una qüestió urgent (modificacions de plantilla, comissions de places, etc.), la reunió es farà de manera telemàtica.


Cal recopilar on tenim les dades confidencials de la nostre empresa i on estan ubicades, així com veure el nivell de seguretat i actualitzacions del nostres servidors locals i al núvol, certificats digitals obsolets.\nUn cop recopilada la informació plantejarem els passos a donar: des de elements de protecció físics a software antivirus i polítiques restrictives.\nLa xarxa perimetral es una xarxa local ubicada entre la xarxa interna i externa (Internet).\nLes empreses que disposen de seguretat perimetral tenen una barrera virtual per aïllar-se dels atacs interns o externs. Cal fer front als accessos externs no autoritzats i els no permesos dins la empresa.\nEns caldrà l’ ús de: tallafocs, VPN, detecció intrusions, antivirus.\nEl 25 de maig de 2018 va entrar en vigor a l’ Unió Europea (UE) el Reglament General de protecció de Dades, aquesta normativa és un nou marc jurídic d’aplicació a tots el estats membres de la UE, per sobre de les lleis nacionals.\nA nivell empresarial implica a tots els departaments i àrees. Per això es convenient contractar o designar un delegat de protecció de dades per aplicar els procediments necessaris. A més cal sigui una persona amb la formació adequada per fer les auditories i prevenir possibles sancions.\nEL RGPD amplia la protecció de dades i els drets de les persones. Aquests drets cal comunicar-los, demanar el consentiment exprés.\nLes empreses no només han de complir el RGPD, a més la seva responsabilitat cal sigui proactiva.\nA més, ara les persones tenen dret a moure, copia i transferir les seves dades personals d’un lloc a l’altre, competència inclosa. Cal contemplar un àmbit d’aplicació més ampli. El RGPD fa responsable de les violacions de seguretat de les dades personals no només a l’empresa que les recull, també a tercers ho fan en nom seu.\nDurant la vida útil de les dades personals cal prendre mesures tècniques i organitzatives que donin resposta a les necessitats de privacitat de l’interessat, o sigui d’inici a final.\nEn el cas de produir-se violacions del RGPD, les empreses han d’informar a les autoritats de control en el termini de 72 hores.\nLa millor proposta per modernitzar la seva PIME\nHem buscat la millor manera de digitalitzar la seva empresa mitjançant productes i serveis dalt valor afegit.\nNecessita algun aclariment?\nNo dubti en contactar amb nosaltres. Li podem oferir una proposta sense cap compromís.


Dardos en Tarragona: Lliga individual Cossetanas 2021: Jornada 1\nJa s'han jugat els partits de la primera setmana de la competició.\nAquesta setmana ha servit pel retrobament dels esportistes i de l'inici de l'activitat del Cossetans Club de Dards de Tarragona.\nLa primera jornada ens ha deixat els primers resultats, malgrat hi ha un partit que es juga aquesta setmana vinent i algun partit avançat, que per agenda no es pot celebrar durant la propera setmana, tenim ja els primers esportistes que sumen 6 jocs guanyats al seu casiller.\nMalgrat el resultat dels partits, ja se sap que sovint el resultat no reflexa la igualtat que es pot viure partit a partit, no obstant això aquesta temporada tindrem resultats i estadístiques dels partits.\nEl quadrant i les estadístiques disponibles aquí: cossetanscd_lliga\nEtiquetas: Cossetans CD , Lliga Individual Cossetans


Amb qui ballarem per la Mercè i el BAM? S'anuncien els primers concerts de la festa major de Barcelona\nLes dues potes de la programació de concerts de la festa major de la ciutat, el BAM (Barcelona Acció Musical) i Mercè Música, han fet pública una primera tongada dels artistes que actuaran en directe durant les festes de la Mercè, que se celebraran del 18 al 23 de setembre.\nPer que fa al BAM, entre els primers grups i artistes confirmats, hi ha els cantautors folk nord-americans Vetiver i Ryley Walker; Saun & Starr, les coristes de la 'soulwoman' Sharon Jones; els tuaregs Bombino i Mdou Moctar, dues cares del rock del desert; les guitarres sorolloses dels australians Blank Realm i dels canadencs METZ; i les britàniques Jane Weaver i LoneLady, una folk i psicodèlica i l'altra punk-funk i electrònica. De Madrid repetiran al BAM Los Punsetes, i la representació local la formaran Núria Graham (pop d'autora), Beach Beach (jangle pop) i Ocellot (pop psicodèlic), tots establerts a Barcelona. Una immensa majoria presenten discos publicats aquest any.\nMercè Música ens permetrà gaudir de les associacions entre El Petit de Cal Eril i la Free Spirits Big Band –les cançons de Joan Pons interpretades per una 'big band' de jazz–, entre Sisa, Quimi Portet i Joan Miquel Oliver, i entre Kaulakau i la Cobla Ciutat de Barcelona (jazz ètnic / cobla), així com del directe de Mishima, al tram final de la gira de 'L'ànsia que cura' (2014), i del debutant Raúl Rodríguez, millor àlbum de flamenc del 2015 segons els premis de la música independent.\nLa resta de la programació es donarà a conèixer a principis de setembre.


En Boletes - Josefina Llauradó, escriptora\nAquí teniu en Boletes, el conillet d'angora que li vam regalar a la nostra filla Gisela.\nSi us hi fixeu bé veureu que el llodrigó té un bri d'herba entre les dents. Ell sempre rosega que rosegaràs.\nSempre, sempre tenia la fal·lera d'anar tuies enllà. Fins que un bon dia es va fer gran,\nva sentir la crida de la Natura i se'n va anar.\nEncara ara parlem d'en Boletes i recordem com feia saltirons pel jardí.\nA casa, tots el vam trobar molt a faltar. De seguida li'n vaig fer un conte amb un argument molt senzillet: en Boletes volia volar i no sabia com fer-ho, però els lletsons del jardí el van ajudar a fer realitat el seu somni. I aquest és el dibuix que li'n va fer la Gisela, la nostra filla, després de llegir la història que havia escrit.\nDesprés d'haver publicat i d'haver anat a les escoles a fer sessions de lectura amb els nens i les nenes i de veure la feina que fan els i les mestres amb els llibres de lectura, li he donat moltes voltes al conte d'en Boletes. A partir de la idea original, ara he redactat un llibre que té dues parts: un relat en prosa i un poemari; tots dos serveixen per explicar la història del conillet.\nM'he ajudat per bastir el relat, del referent artístic i literàri de Margarida, el llibre escrit i il·lustrat per la Lola Anglada. D'aquesta manera el text ha guanyat en profunditat alhora que la lectura apropa la figura de la Lola Anglada a la mainada.\nL'escola que hi estigui interessada em pot demanar el text per correu electrònic; la meva adreça és a la pestanya "Contacte". I ara un tastet del conte i dels poemes:\nAmagadet dins del bufet El conte d'en Boletes\nEn Boletes fa boletes\nÉrem al menjador de ca l'àvia Margarida i el meu cosinet em volia prendre els regals d'aniversari.\n-"Ep! Que encara falta la caixa de sota la taula" -ha dit l'àvia quan ha vist que ens enfilàvem-. "Agafeu un coixí i seieu a terra. Tanqueu els ulls. No feu trampes! No s'hi val a mirar."\nHem fet cabal de l'àvia i de seguida hem agafat un coixí per seure a terra i hem tancat els ulls molt fort sense fer trampes.\n-"Conillets, conillets, esteu ben amagadets?" -L'àvia feia veu de conte de fades\n-"Síii!" -Teníem moltes ganes de saber que hi havia dins de la caixa.\n-"Ja podeu obrir-los".\nHem obert els ulls i, davant nostre, hem vist...\nUna capsa de cartró molt gran que tenia tot de forats. He vist unes lletres molt grosses fetes amb retolador blau que deien: "En Boletes"\n-"En Boletes?" -He preguntat.\n-"Boletez?" -En Narcís feia cara de pregunta, i tots dos miràvem l'àvia que feia que sí amb el cap.\n-"Obriu la capsa" -ens ha dit.\n-Ajuda'm Narcís -Entre tots dos hem alçat la tapa i hem guaitat dins.\nDins de la capsa hi havia escalfor i olor de llit pixaner. Hi havia flocs de fusta i un grapadet de fenc i un altre d'alfals, i una fulla tendra d'enciam. I, en mig d'aquell garbuix de flors i herba i plomalls de dent de lleó!, hi havia...\nHi havia petit, petit, petit petitet; petit petit, petit petitó: un llodrigó!\n-"Un conillet!" -He dit i ell de seguida ha repetit:\nEra el conillet més bonic que havia vist mai: menut, pelut, flonjo suau. Tenia el pèl llarg i estarrufat, de color negre amb una tofa de pèl blanc al cap que li queia sobre els ulls com un serrell.\n-"Àvia, el puc agafar?" -He ficat les mans dins la capsa quan ella ha fet que sí.\nHe deixat en Boletes a terra. El conillet s'ha allunyat fent saltirons. A les mans m'han quedat tot de plomalls de dent de lleó. Llavors he vist que mentre saltironava pels racons del menjador del pèl li anaven caient angelets, i del culet no paraven de sortir-li boletes.\n-"Cacotez!" - En Narcís les assenyalava, reia i picava de mans.\n-"Ara ja sabeu perquè es diu Boletes. Guaiteu quin escampall de boletes de color d'herba fosca. Margarida, obre-li la porta perquè pugui sortir a l'eixida; no se sap mai el que ha de menester un conillet avesat a viure en un conte."\n-"Viu en un conte? En quin conte?" -Li he preguntat a l'àvia mentre obria la porta vella amb porticons que es tancava amb balda.\nEn Boletes ha sortit a fora, i després de tancar la porta del menjador en Narcís i jo ens hem quedat tota una estona amb el nas enganxat al vidre mirant què feia el conillet. En Boletes s'estava a la panera dels lliris d'aigua.\nEls lliris d'aigua fan una flor blanca que sembla una paperina. La flor té un pistil de color groc ple de pol·len blanc. Ho sé perquè un dia vaig voler olorar un lliri d'aigua i em va quedar el nas enfarinat!\n-"Voleu que us expliqui el conte d'en Boletes?" -Ens ha dit l'àvia.\n-"Siii!" "Ziii!"-Hem dit tots dos i hem picat de mans.\n-"Doncs veniu a seure amb mi" -l'àvia anava cap al racó dels contes.\nNosaltres ens hem assegut sobre coixins de cretona davant del balancí de l'àvia. Ella s'hi ha assegut i, de seguida, s'ha posat la valona a les espatlles i ens ha tapat les cametes amb la manteta de serrells que hi havia plegada sobre el cove dels contes i les cançons.\nHem fet silenci, i quan només se sentia el tic-tac, tic-tac, ...tac... del rellotge del pèndol blanc, l'àvia ha agafat un llibre i se l'ha posat a la falda. No he vist quin era perquè el tenia de cara avall. De seguida ha començat a explicar-nos el conte d'en Boletes:\n"-Era una vegada un llorigó, menut, menudet, pelut, peludet, rodonet i molt bufó que es deia Boletes. En Boletes vivia en un conte..."\nAmagadet dins del bufet Poemes i cançons escrits a la llibreta de color blau cel\nNo sabem encara com\nEn Boletes llodrigó\nva arribar a casa de l'àvia,\nTé la casa cinc teulades,\nfinestres amb porticons\nun hortet, dues pomeres,\ntres enciams i quatre cols.\nUn prat d'herba i grama,\nun jardí d'herbes i flors.\nUna cadernera hi canta,\ngessamí i lligabosc.\nTanca, porxo, balancí\nPedres que fan caminet\ncap a l'hortet pel jardí,\naranya i caragolet.\nDent de lleó, corretjola,\nmenta, tarongina, anet.\nUn cirerer agombola\ncadernera i conillet.\nva arribar a casa de l'àvia\nno sabem encara com.\nL'àvia dorm al balancí,\nté en Boletes a la falda\nRere els vidres, el jardí\ni la pluja que l'amara.\nLes gotetes fan tac- tac,\nfan tac-tac a la teulada.\nVeu les flors escabellades,\nla pluja les ha mullades.\n-Jo aquí estic tan calentó,\ni elles tan remullades\nduré llana a l'aranyó\nque s'està a les escales.\nFila, fila aranyeta.\nFila, fila aranyó.\nBufandetes per floretes.\nFilo, filo, filo jo.\nté en Boletes a la falda.\ni els pixallits amb bufanda.\nEls pixallits amb bufanda els els heu d'imaginar.\nEl secret de "Margarida"\nL'àvia és al balancí\namb un llibre a la falda\nVeu que vola cap aquí\nen Boletes, cau i baixa!\nAmb el llibre ben obert\nfa una pista d'aterratge.\nI s'hi perd el conillet\nper les fulles del brancatge.\nMira el llibre ben mirat\n-En Boletes no hi és pas!\nEn Boletes dibuixat\ndins del cau està amagat!\nTanca el llibre que era obert.\n-Margarida té un secret!\nI desa el conte al bufet.


El Govern estatal defensa que es va complir la llei en la moció de censura d'Oriola - Diari La Veu\nEscriba el número 252763\nEl Govern estatal defensa que es va complir la llei en la moció de censura d'Oriola\nLa moció, signada per diversos regidors del PP imputats en casos de corrupció, no va poder presentar-se\nEl secretari d'Estat de Relacions amb les Corts, José Luis Ayllón.\nEuropa Press / RedactaVeu / Madrid.\nEl secretari d'Estat de Relacions amb les Corts, José Luis Ayllón, ha defensat que la Delegació del Govern en el País Valencià va complir en tot moment la legalitat al no recórrer la decisió de la mesa d'edat de l'Ajuntament d'Oriola (Baix Segura) de no permetre la votació d'una moció de censura contra l'equip de govern municipal i ha demanat que no s'intenten cercar "altres suposicions".\nAyllón ha sigut interpel·lat aquest dimarts en la Comissió d'Hisenda del Congrés pel diputat del PSOE Herick Campos sobre la situació de l'Ajuntament d'Oriola, on el passat mes de gener la mesa d'edat del consistori va decretar que no es donaven els requisits per a acceptar la moció de censura presentada per regidors del PP i edils expulsats del partit CLR contra l'alcalde Monserrate Guillén.\nEl diputat del PSPV ha censurat que, llavors, la delegació del Govern anunciara que estava estudiant presentar un recurs contra aquesta decisió de la mesa d'edat, i ho veu com una estratègia de "pressió mediàtica i social" tant als qui van prendre eixa decisió com al govern municipal.\nEl secretari d'Estat ha negat aquesta acusació i ha defensat que els fets demostren que la delegació del Govern, que finalment no va recórrer la decisió, va actuar "dins de les lleis i les seues competències". "Es demostra amb fets que s'ha complit la legalitat i la normalitat institucional, que és el que hauria d'imperar", ha sostingut.\n"No cal intentar cercar suposicions més enllà del que la realitat ofereix", ha insistit Ayllón davant les acusacions del socialista Campos de "ús partidista" de les institucions pel fet que la delegació del Govern anunciara la possibilitat de recórrer i després no ho desmentira.\nPerò a més, ha recordat que la moció de censura estava signada per diversos regidors del PP imputats en casos de corrupció i ha retret als 'populars' traspassar totes les seues línies roges. "En educació, en sanitat, en pensions i també en transparència i corrupció", ha retret.\nEscriba el número 800042


Vegetació arbustiva i vivaç del jardí | Vicreu Vegetació arbustiva i vivaç del jardí – Vicreu\nEl maig ja ha arribat i amb ell les temperatures durant el dia comencen a enfilar-se! És el moment de dedicar més temps a la vegetació arbustiva i vivaç del nostre espai verd. Les tasques a realitzar són:\nPlantació d’arbustives que hem comprat en test, i que volem trasplantar a terra\nCavem un forat una mica més gran que la mida del test d’on prové, i hi aportarem una mica de terra vegetal abonada; immediatament a la plantació regarem.\nPlantació de bulboses que floreixen a la primavera\nDàlies, gladiols, lliris, cannes. Als bulbs que ja han florit els traurem les flors pansides i deixarem el bulb a terra perquè acumuli reserves.\nPlantació de vivaces anuals que ens oferiran la seva floració a l’estiu\nClavell, alyssum, prímula.\nEliminem els rebrots en rosers i arbusts\nAquests rebrots són branques amb excés de vigor. Si no els eliminem, trauran força a la planta. Eliminem també les branques seques i malaltes que observem. Ho podem realitzar amb tisores de mà, ben afilades, i tenint cura de desinfectar si tallem alguna planta que presenta símptomes de malaltia.\nEntutorem les plantes enfiladisses\nDurant el mes de maig, moltes d’aquestes plantes solen créixer molt; per tant, estarem alerta per tal de guiar el seu desenvolupament.\nTraurem les males herbes\nControlarem l’augment de les temperatures\nPer adequar la dosi de reg segons les necessitats de la vegetació.


El vidre al cor: La mirada (A qui ens devem?)\n[EL VIDRE AL COR, 25-V-2015]\nEm commou fins a les profunditats de l’espadat de l’ànima. Infants, dones, un home que mira i una pintada. Un segon de la mirada tan digna, tan alta, tan bella, d’aquest home esmicola el temps i l’espai; esmicola totes les mentides del PentaGrup Municipal 1979-2015 (amb l’afegitó postfalangista de C’s); esmicola l’ordre terrorífic de la història.\nNi als carrers, ni a les clavegueres del poder polític instituït: no oblidarem mai a qui ens devem.\nPost scriptum: Amb gratitud al Pedrolo Lupi per les fotografies que va penjant al seu facebook. En Josep Maria Clariana ens informa que la fotografia es publicà als anys trenta a L’Estampa dins un reportatge sobre les Cases Barates.\nPost scriptum II: Aquest matí a RAC1, entre lloa i lloa a la “transparència”, la futura alcaldessa feia apologia de l’emprenedoria. Nosaltres prosseguim endavant. Als companys i les companyes: gràcies i una abraçada.\n¿Quiénes son los humillados?\nEl etnógrafo como cazador de mariposas (text de Ma...\nReflexions i suport de la COS UB a la sectorial d'...\n(i III) De manters i refugiats: colonialisme, expl...\nCosmonàutica Social (17)


Les vuit tendències en e-learning per al 2022 - eLearning Innovation Center Blog\nFoto per Lara Far a Unsplash\nDesprés de gairebé dos anys de pandèmia, i havent superat la commoció inicial que ha representat el capgirament d’hàbits arreu del món, algunes de les tendències educatives per a aquest 2022 continuen avançant pel camí iniciat mesos enrere. L’ensenyament híbrid, la formació dels estudiants en competències transversals per fer front als reptes que el nou entorn global planteja, les noves modalitats d’acreditació o el reforç de la idea de l’aprenentatge al llarg de la vida són només alguns dels diversos aspectes que continuaran agafant força en els propers mesos. Aquí presentem una llista de les que poden ser les vuit principals tendències, guiats per Guillem Garcia Brustenga i Desirée Gómez Cardosa, membres de l’equip especialitzat en observació i detecció de tendències de l’eLearn Center de la UOC, i la seva directora, Sílvia Sivera.\n1.- Digitalització d’institucions tradicionals\nLes tendències del sector per al 2022 suposen la continuació de l’esforç en la digitalització al qual es van veure obligades moltes institucions tradicionals. “L’ensenyament d’emergència a causa de la pandèmia va obligar a fer un pas de gegant cap a la transformació digital a moltes institucions, que van topar amb problemes estructurals, tecnològics i una manca de competències digitals entre l’estudiantat i el professorat”, explica Sílvia Sivera, directora de l’eLearn Center de la UOC. En aquest sentit, “institucions d’arreu del món s’han adreçat a la UOC perquè els ajudem a desenvolupar estratègies educatives en línia, basades en una reflexió pedagògica estratègica, que respectin els seus models propis”, afegeix Sivera.\nLa presencialitat híbrida és una de les opcions que es consolida després de l’experiència de la pandèmia de la covid. Es basa “en un enfocament educatiu en el qual algunes persones participen presencialment, i d’altres, en línia; per exemple, per videoconferència”, comenta Sivera. L’aprenentatge bimodal (blended) és una altra de les experiències en auge. En aquest cas, es basa en la possibilitat que tenen els instructors de combinar la classe presencial amb activitats d’aprenentatge en línia. “L’aprenentatge en línia i el presencial es complementen, i està planificat en el disseny del curs que sigui així”, explica Sivera.\nAquestes experiències impliquen, en conseqüència, un creixement d’oferta formativa i d’estudiants que fan aprenentatge en línia (e-learning). Cal tenir en compte que, segons dades de l’Eurostat, el 90 % de les llars de la UE té accés a internet. En el cas d’Espanya, 9 de cada 10 llars hi tenen accés, segons les darreres dades de l’Eurostat recollides en l’informe Digital economy and society statistics – households and individuals. Aquestes dades mostren condicions favorables al creixement de l’aprenentatge en línia.\n2.- Interès per l’orientació acadèmica i professional i l’ocupabilitat de l’estudiant\nLa societat actual està fent front a un conjunt de problemàtiques globals sobrevingudes. Per a molts d’aquests reptes nous, la força laboral no estava preparada. Aquestes problemàtiques inclouen desafiaments recollits pels objectius de desenvolupament sostenible (ODS) i causats, en part, per la pandèmia i la crisi climàtica, encara que també per les incorporacions tecnològiques recents.\nEls programes educatius actuals formen els estudiants no només en competències específiques de cada disciplina, sinó també en competències transversals que els facin donar resposta de manera ràpida i eficaç als reptes del futur. “El repte —afegeix la directora de l’eLearn Center— és preparar els estudiants per a les professions del futur i per a l’emprenedoria, perquè a les institucions d’ensenyament superior els preocupa que els seus graduats encaixin en el mercat laboral, i volen garantir-los tant l’èxit acadèmic com l’ocupabilitat.” En aquest procés s’espera que el ritme d’adopció de tecnologia per superar els reptes s’acceleri en alguns sectors, segons diu l’informe The Future of Jobs Report 2020, del Fòrum Econòmic Mundial (2021). Guillem Garcia Brustenga explica que, en aquest terreny, les tecnologies que apunten a un major creixement són “la informàtica en núvol (cloud computing) i la ciberseguretat”. En el cas particular de l’educació, “també hi ha l’anàlisi de dades (big data analytics) i la intel·ligència artificial”, afegeix Garcia.\nEn el terreny de l’ocupabilitat, la UOC ha desenvolupat el GRAF, un sistema d’avaluació de l’aprenentatge de les competències que els estudiants van desenvolupant al llarg dels estudis. El sistema facilita un informe gràfic que explica les competències que cada estudiant ha desenvolupat i així l’ajuda a mostrar i demostrar quines són les seves habilitats, en un format visual, útil i de valor per als diferents agents socials.\n3.- Avaluació digital i avaluacions alternatives\nUn dels àmbits que experimenta canvis a causa de la pandèmia és el de l’avaluació. Actualment, els sistemes que barregen tecnologies de vigilància i biometria “han suposat un revulsiu dins els sistemes d’avaluació”, destaca la directora de l’eLearn Center de la UOC. D’altra banda, tecnologies com la ludificació o la realitat virtual s’estan incorporant dins els sistemes d’avaluació “per la seva versatilitat i per la possibilitat que ofereixen d’anàlisi del procés educatiu”, afegeix Sivera. Inspirat en el potencial dels portafolis electrònics i dels espais personals de publicació, com les xarxes socials, els escriptoris virtuals o els blogs personals, la UOC ha creat el model tecnopedagògic Folio, que permet l’elaboració de continguts i la divulgació tutoritzada dels coneixements i de les competències adquirits al llarg del procés d’aprenentatge. Entre les seves característiques, posa èmfasi en l’avaluació de competències i evidències d’aprenentatge i té connectors que permeten presentar continguts al registre d’avaluació i rebre’n retorn. Altres pedagogies destacables també inclouen l’avaluació entre iguals (peer-to-peer), que ofereixen aprenentatge d’habilitats i coneixements als estudiants.\n4.- Learning analytics i machine learning (IA) aplicats a la reducció de riscos acadèmics\nLes analítiques de dades aplicades en l’educació mitjançant algoritmes ajuden els docents a prendre decisions, basades en proves, per millorar el procés d’aprenentatge de l’estudiantat. “En conseqüència, es pot ajudar els estudiants a augmentar el rendiment acadèmic”, comenta Sílvia Sivera. Això pot resultar útil i ajudar a reforçar els aspectes de millora dels estudiants. Dins de l’eLearn Center de la UOC hi ha el projecte LIS, que treballa al voltant del learning analytics.\n5.- Noves modalitats d’acreditació\nUna altra de les tendències per al 2022 té a veure amb les noves modalitats d’acreditació. En aquest àmbit destaquen les microcredencials i les certificacions digitals, que evidencien èxits, competències o coneixements específics adquirits per una persona. “Són representacions virtuals d’una habilitat o coneixement”, comenta Sílvia Sivera. Un exemple d’això poden ser les insígnies digitals (digital badges), que inclouen específicament una imatge visual, i, per tant, són “una icona virtual a manera de certificació“, afegeix la directora de l’eLearn Center. A més a més, tenen la característica que es poden compartir a les xarxes socials i algunes es poden verificar a través de la cadena de blocs (blockchain).\n6.- Acceleració d’estudis i matrícula flexible\nEl ritme dels estudis i que l’estudiant el pugui marcar és també una tendència. Això inclou modalitats de matrícula en mode de “tarifa plana” o bé crèdits transferibles. Els estudiants demanen noves maneres d’optimitzar la formació adaptant-se a un temps d’aprenentatge comprimit; en alguns casos són ofertes de tarifa en què la matrícula es pot fer al llarg de l’any. Segons la directora de l’eLearn Center, “és una possibilitat molt demanada per professionals en actiu o persones que volen reciclar el perfil professional a través de l’aprenentatge al llarg de la vida”.\nCal tenir en compte que l’aprenentatge al llarg de la vida és un element posat cada vegada més en valor, i fins i tot reclamat com un “dret humà”, tal com es reivindica en l’informe de la UNESCO Adoptar una cultura de aprendizaje a lo largo de la vida: contribución a la iniciativa Futuros de la Educación; reporte; una consulta transdisciplinaria de expertos.\n7.- Personalització i flexibilització de graus i aprenentatge adaptatiu\nPermetre a l’estudiant flexibilitzar el currículum i crear els propis itineraris a mida de les seves necessitats o de les del mercat laboral és també una tendència actual que va en relació amb el concepte d’aprenentatge al llarg de la vida. La flexibilització als graus i màsters oberts de la UOC sovint es dona barrejant assignatures de diferents disciplines.\n8.- Tecnologies emergents\nLa realitat virtual o VR, la realitat augmentada o AR, la realitat mixta o MR i la intel·ligència artificial / aprenentatge automàtic (machine learning) formen part del conjunt de tecnologies emergents en el terreny educatiu. Segons l’informe The Future of Jobs Report 2020 (FEM, 2021), un 73 % de les companyies enquestades relacionades amb el sector de les comunicacions digitals i les tecnologies de la informació i un 70 % de les del sector educatiu seran proclius a adoptar l’AR i la VR. Desirée Gómez apunta que “l’ensenyament ha d’estar preparat per formar aquests futurs professionals, i, per tant, és cabdal la incorporació d’aquestes noves tecnologies d’immersió per afrontar les demandes dels sectors industrial, de serveis, de la informació i l’entreteniment”.\nEn la realitat virtual o VR, l’usuari se submergeix completament en un món virtual. Això vol dir que la tecnologia permet simular una experiència sensorial completa dins d’un entorn artificial sense que la persona vegi res del que hi ha a l’exterior. En aquest camp, l’empresa derivada de la UOC Immersium Studio ha guanyat el premi Auggie Award 2021 en la categoria de millor solució de salut i benestar. El premi l’ha rebut per la innovadora experiència en realitat virtual que ha servit per formar professionals sanitaris en habilitats d’assistència a les unitats de cures intensives (UCI) en temps de covid.\nEn la realitat augmentada o AR es complementa l’entorn real amb objectes digitals. És a dir, la persona veu tot el que té al seu entorn real, però l’ordinador de l’equip que porta davant dels ulls pot reproduir sobre aquest entorn real objectes, animacions o dades que realment no hi són.\nLa realitat mixta o MR és una barreja entre la realitat virtual i l’augmentada. És, per tant, un entorn que barreja els millors aspectes de totes dues.\nLa intel·ligència artificial i l’aprenentatge automàtic s’apliquen a l’educació en forma de chatbots o assistents virtuals, sistemes de traducció automàtica o previsió de riscos educatius, entre d’altres. La UOC ja ha experimentat en aquest terreny, per exemple, amb la realització de proves de chatbot en assignatures d’algun programa. L’eina va servir per resoldre consultes docents dels estudiants, ajudant-los així a fer les PAC.\nAltres referències d’organismes oficials:\nOCDE (2019). Estrategia de Competencias de la OCDE 2019: Competencias para construir un futuro mejor. OECD Publishing. Fundación Santillana. https://doi.org/10.1787/e3527cfb-es. Disponible a: https://www.oecd-ilibrary.org/education/estrategia-de-competencias-de-la-ocde-2019_e3527cfb-es\nUNESCO (2016). Educación 2030: Declaración de Incheon y Marco de Acción para la realización del Objetivo de Desarrollo Sostenible 4: Garantizar una educación inclusiva y equitativa de calidad y promover oportunidades de aprendizaje permanente para todos. Disponible a: https://unesdoc.unesco.org/ark:/48223/pf0000245656_spa


Jesús Monzó: Enric Morera, la veu dels catarrogins a les Corts\nEnric Morera, la veu dels catarrogins a les Corts\nEnric Morera, Síndic de Compromís en les Corts Valencianes, ha formulat una sèrie de preguntes sobre la situació del Parc Natural de l’Albufera a Catarroja, que el col·lectiu local de Compromís li va traslladar durant la seua visita al Port junt al diputat al Congrés Joan Baldoví i el portaveu de Compromís a l’ajuntament de València, Joan Ribó.\nLa primera de les preguntes esmenta els enderrocs que hi ha al llarg de tot el canal d’eixida del Port al llac, que s’han acumulat damunt les motes de la sèquia durant els últims cinc anys. En la seua contestació, la Consellera d’Infraestructures assegura que formen part d’una actuació que està pendent de finalitzar.\nMorera també ha preguntat sobre el nombre de línies d’alta tensió que creuen el Parc Natural i que trenquen el paisatge i suposen un perill per a la fauna. La Conselleria s’ha limitat a dir que tot s’ajusta a la legalitat i, a més, ha avançat la instal·lació d’una nova línia.\nFinalment, el síndic de Compromís va preguntar sobre la situació de la depuradora de Pinedo després de l’escàndol d’EMARSA, ja que algunes informacions havien apuntat a que s’havia cancel·lat la depuració terciària, amb la consegüent disminució de la qualitat de l’aigua que s’aporta al llac.


ETA mata Carrero Blanco\nBarcelona. Diumenge, 20 de desembre de 2020. 00:00\nTal dia com avui de 1973, la banda armada basca ETA va matar el president del govern espanyol, el franquista Luis Carrero Blanco, amb un atemptat al centre de Madrid.\nEl grup armat, que portava més d'un any preparant l'acció, va col·locar càrregues explosives d'uns 50 quilos de dinamita sota l'asfalt del carrer Claudio Coello on es trobava l'església San Francisco de Borja, on Carrero Blanco acudia a missa cada dia.\nQuan encara no eren dos quarts de deu del matí, l'etarra Jesús Zugarramurdi, Kiskur, va donar la senyal i el seu company José Miguel Beñarán, Argala, va detonar les càrregues just quan el cotxe del president passava per sobre, acabant instantàniament amb la seva vida i amb la de l'inspector de policia i el xòfer que l'acompanyaven.\nL'explosió va ser tan violenta que va obrir un cràter al terra i va fer que el cotxe, un Dodge 3700 FT de 1.800 quilos de pes, volés pels aires i caigués al terrat de la Casa Profesa, annexa a l'església on acabava d'acudir a missa.\nImmediatament després, Kiskur i Argala van fugir amb Javier Larreategi, Atxulo, que era l'encarregat de conduir el cotxe d'escapada fins a un refugi a Alcorcón (Madrid). Uns dies després, una dissident del PCE, Eva Forest, els va ajudar a escapar a França.\nAl principi, les autoritats van pensar que es tractava d'una explosió de gas, ja que resultava inconcebible en aquell moment que es pogués tractar d'un atac orquestrat per un grup armat. No va ser fins que els tècnics van inspeccionar la zona descartant cap causa relacionada amb el gas que es va assimilar que es tractava d'un atac.\nLa reacció de Franco\nEn saber la notícia, el dictador Francisco Franco va reaccionar d'una manera ben gèlida: "Aquestes coses passen". Tanmateix, el dictador va quedar profundament commocionat com es va poder comprovar durant el funeral que es va celebrar dos dies després.\nEl ministre d'Exteriors de Carrero, Laureano López Rodó, va arribar a dir que Franco havia perdut el seu més directe col·laborador i des d'aleshores ja no va ser el mateix: va patir una davallada evident tant física com psicològicament".\nLa complexitat de l'atemptat i la seva proximitat amb l'ambaixada dels Estats Units va fer arribar a sospitar a alguns que el país estava al darrere de l'atemptat. Evidentment, la primera potència ho va negar.\nNo obstant això, el 2008 es va desclassificar una nota que l'ambaixada nord-americana a Madrid havia enviat al departament d'Estat en la qual s'afirmava el següent missatge: "El millor resultat que pot sorgir seria que Carrero desaparegués d'escena, amb la possible substitució del general Díez Alegría o Castañón".\nfranquisme La broma de TV3 amb Carrero Blanco El Nacional\nfranquisme L'Ajuntament de Barcelona revoca les medalles a Franco i Carrero Blanco El Nacional


Can Carrasca - Animafesta: El cartell del Tractat d'Almisrà de 2015\nEl cartell del Tractat d'Almisrà de 2015\nAquesta vesprada s'ha presentat. Ja vos en farem cinc cèntims de l'acte. Ara, vos deixem la imatge i el que apareix al programa de festes del Camp de Mirra sobre l'obra i nosaltres.\nJa ens direu si és del vostre grat, el cartell!\nEl cartell del Tractat del 2015 i els seus autors\nEn rebre l’encàrrec, els autors del cartell del 2015 ho tingueren ben clar: una imatge pel Tractat no pot fugir del simbolisme, però sí del tòpic. I per suposat, no pot deixar indiferent qui la contempla. Aleshores, calia provar a fer alguna cosa desacostumada, atrevida en les formes potser, lluminosa sempre, acolorida, val, però també austera, que parlem d’història..., i amb elements que mostren una senzillesa que no donara idea del treball que hi havia darrere de la creació... I calia que informara, que sovint s’oblida aquest aspecte...\nEl resultat és una nova reinterpretació simbòlica de l’acord polític històric teatralitzat. Han volgut mostrar la tensió prèvia que motivà el pacte i que marca la totalitat de l’obra. Dues mans tensen una mateixa corda, i en el nus centren l’acord que els farà simètrics. La personalitat de tot plegat s’obre del nus-acord amb les banderes representatives dels contendents i amb algun altre element referencial que cal descobrir...\nEl fons negre dóna vigoria i caràcter a l’obra, i fa contrastar la pesantor tipogràfica, que aporta força, fent del mot “Tractat” gairebé un clam que centra, atreu i identifica plenament.\nTot en el cartell és dual, compensat, corresponent i conforme. Era la intenció bàsica dels creadors atenent també a la mateixa gènesi del projecte. És el primer cartell del Tractat que està signat a dues mans, i igual no tan curiosament, ni innocent, els autors provenen dels dos móns que conflueixen i tracten.\nJuanjo Alcaide (Madrid 1965) és fotògraf professional, assentat a Ontinyent i amb reconegut estudi a Bocairent. Inicialment autodidacta, ha actuat en distintes disciplines relacionades amb el disseny i la fotografia. La seua trajectòria està avalada per diversos premis. Ara mateix, forma part de la junta directiva de l’AFPV, Asociación de Fotógrafos profesionales de Valencia.\nSergi Gómez i Soler (Ontinyent 1973) és filòleg, treballa com a professor de valencià i s’ha dedicat al treball de la cultura tradicional d’arrel popular des de mil vessants distintes. Dins el camp gràfic ha realitzat un bon grapat de cartells anunciadors per a múltiples entitats culturals, logotips, retallables i colorejables, auques, fulls volants, portades de llibres, cd..., el 2012 realitzà el cartell dels moros i cristians de Bocairent.\nAmbdós han anat confluint des dels anys 90, quan realitzaren un seguit de cartells anunciadors de processons del Corpus i Setmana Santa ontinyentines, calendaris etnològics i tantes històries com els ha abellit anar fent poc a poc, amb paciència i assaborint la part positiva del verb treballar: ara el cartell del Carnestoltes de Benimaclet de 2015, ara un joc de poesia i imatge en les festes de Bocairent d’enguany..., i qui sap quina serà la propera aposta? Diuen que tenen una llibreta plena de projectes visuals festius de difícil plasmació...


L'IVF dictamina que el projecte del Nou Mestalla no constitueix una garantia eficaç - À Punt\nL'IVF dictamina que el projecte del Nou Mestalla no constitueix una garantia eficaç\nL'informe de l'Institut Valencià de Finances determina que es requereix més concreció en termes, condicions i compromisos ferms, que necessiten documentació addicional\nRecreació del nou Mestalla / València CF\n29 d'abril 2022 - 16:27\nLa documentació que ha aportat el València CF fins ara per a finalitzar el nou Mestalla no convenç les institucions. L'informe elaborat per l'Institut Valencià de Finances (IVF) sobre el projecte que ha presentat el club evidencia que les garanties aportades fins ara no constitueixen una garantia eficaç en aquest moment.\nL'informe que analitza totes les garanties presentades pel club a la conselleria determina que es requereix més concreció en termes, condicions i compromisos ferms que necessiten documentació addicional.\nEl pròxim dimarts 3 de maig el València es reunirà amb els consellers de Territori i d'Economia per a informar-los de l'assumpte. En aquesta cimera, que ha demanat el club, les conselleries arribaran amb els informes que han fet l'Ajuntament de València i l'IVF.\nPau Torres, Carlos Soler i Ferran Torres convocats per Luis Enrique per a la Nations League La Nucia i l'Eldenc s'enfrontaran a l'Arenas Club i al Sestao per l'ascens a Primera RFEF Quin és el futur pròxim del València? El valencià Bernabé Zapata suma la seua primera victòria en Roland Garros L'Atlètic Saguntí puja a Segona RFEF L'Eldenc es guanya sobre la gespa el pas a la final per l'ascens (0-1) El Vila-real assalta el Camp Nou i jugarà la Conference League La Nucia jugarà la final del play-off d'ascens a Primera RFEF El Vila-real B serà l'únic equip valencià en el play-off d'ascens a Segona


4 empreses de Palau rebran assessorament empresarial gràcies al projecte IMPAC-TEM | Ajuntament de Palau-solità i Plegamans\n4 empreses de Palau rebran assessorament empresarial gràcies al projecte IMPAC-TEM\nEl projecte per a les petites i mitjanes empreses IMPAC-TEM Vallès inicia la seva fase final oferint assessorament especialitzat a les empreses participants i cursos de formació continuada als treballadors/es, personal directiu i comandaments intermitjos.\nMés d'un centenar de micro i petites empreses de la comarca del Vallès Occidental rebran assessorament empresarial en aquelles àrees en què, després d'haver realitzat una diagnosi empresarial, han estat considerades àrees amb potencial de millora per a la gestió de l'empresa. Al municipi de Palau-solità i Plegamans 4 pimes rebran assessorament en l'àrea comercial i financera.\nPel que fa a la formació, més d'una vintena de micro i petites empreses del nostre municipi podran participar fins al desembre d'enguany en accions formatives adreçades tant a treballadors i treballadores com a directius i comandaments intermitjos de l'empresa. L'objectiu de les accions formatives és el d'ampliar i reciclar coneixements i permetre una major facilitat d'adaptació als canvis i millora de la competitivitat.\nAmbdues accions són totalment subvencionades pel Fons Social Europeu i per les entitats que hi participen, entre elles l'Ajuntament de Palau-solità i Plegamans.


La degana de les xarxes de Business Angels a Espanya, la BANC, celebra 15 anys amb un Fòrum d’Inversió - CECOT\nAquest any, la Business Angels Network de Catalunya (BANC) celebra que des de fa 15 anys han contribuït a mobilitzar 165 Business Angels en 88 operacions d’inversió, generant una injecció acumulada de 11.8 Milions d’€ en l’equity de 69 projectes. Tanmateix, la xarxa també ha aportat més de 5,2 Milions d’€ en finançament addicional per altres 57 projectes innovadors, majoritàriament en préstecs participatius.\nPer tal de celebrar aquesta data tant significativa, la xarxa ha organitzat un FÒRUM per al proper dijous 11 d’octubre d’11:45 h a 14:00h a la Torre Telefónica (Avinguda Diagonal 00, de Barcelona).\nEl Fòrum obrirà amb les intervencions d’Antoni Abad, president de la patronal Cecot i de la xarxa BANC i de Kim Faura de Telefònica a Catalunya, Comunitat Valenciana, Illes Balears i R. Múrcia. Conduirà l’acte Albert Colomer, director general de la xarxa BANC.\nLa primera taula rodona, sota el títol “Innovant en la cultura del finançament”, comptarà amb la presència de dos business angels i dos emprenedors, María José Pedragosa de POPSICASE, i Marc Martinell de MINORYX.\nA les 12:30 h s’iniciarà la primera part del Fòrum de Inversió, on les empreses següents exposaran els seus projectes:\nAIRNING - Plataforma online per gestionar les reclamacions d’incidències aèries i saber els drets dels viatgers.\nREWANS - APP mòbil que a través d’un joc que ofereix premis als usuaris, actua de solució per a les marques que volen invertir en accions de màrqueting innovadores.\nAPPORIGEN - Aplicació informàtica al núvol amb més capacitat d’adaptabilitat a les particularitats de cada client. El “wordpress” de les aplicacions de gestió empresarials.\nSeguidament es realitzarà una segona taula rodona sota el títol “Financem la innovació. Capitalitzem el Talent” amb la participació d’Oriol Lendínez de Microbank, David Quílez de Banc Sabadell, Emili Gómez de l’Institut Català de Finances, i Edgar García de l’ ICEC.\nTHE PETER’S BRAND - Una marca de moda de Barcelona que neix amb el objectiu de reinventar el concepte de “calçotets”.\nGA SPORTS - Club d’esports que ofereix una gran experiència d’entreteniment i pertinença als aficionats d’esports electrònics.\nTEKEFINGERS - Un innovador i nou concepte de tapes, destinat a centres d’oci, parcs i ciutats on s’ofereix com a franquícia.\nAl finalitzar hi haurà un espai de Networking durant el còctel.


El dilluns, 2 de juliol, Ràdio Pego comença ‘Ones d’Estiu’ – Ràdio Pego\nEl dilluns, 2 de juliol, Ràdio Pego comença ‘Ones d’Estiu’\nEl magazine que, durant juliol, agost i setembre, us acompanyarà tots els matins amb molta música i informació variada.\nRàdio Pego comença més amb nova programació. Des del dilluns, 2 de juliol, com moltes altres coses, canviem el ritme i ens acoblem a les inclemències meteorològiques per a concentrar l’actualitat, musical i informativa, en la franja matinal.\nAixí, des de les 8 del matí i fins les 14h., Ràdio Pego t’oferirà ‘Ones d’Estiu’, el nou nom que dóna cobertura al magazine d’estiu dedicat a tu i obert a que tu dediques, el que t’abellisca, a qui vullgues a través del nostre telèfon, 96 640 02 12, a través del correu electrònic, radiopego@pego.org o radiopego@hotmail.com o també a través del nostre perfil facebook.\nA ‘Ones d’Estiu’ t’oferim a les 8:15 i a les 11:00h. recull de premsa. A més, la informació meteorològica, el nº premiat en el sorteig de l’Once, efemèrides, la felicitació a aquelles que cumplixen anys, el grup de la setmana tant del record com de l’actualitat, el repàs a les cançons de l’estiu, cançons per a la varietat musical i, els divendres, a partir de les 12h., tràilers cinematogràfics de les estrenes de la setmana. Així mateix, a ‘Ones d’estiu’ t’anirem contant les activitats culturals de la Marina Alta previstes per a cada dia, informació que s’intensificarà de cara a dijous i divendres.\nEn la franja horària d’Ones d’Estiu, com és habitual, a partir de les 13h, vindrà la part més informativa amb entrevistes, sempre que siga possible i amb informació variada dilluns, dimecres i divendres amb la secció ‘Castell d’arena’. Els Informatius de Ràdio Pego passen a dimarts i dijous, ja que l’activitat sol baixar la seua intensitat i es produixen menys notícies.\n← Carlos Pascual s’enfronta a uns altres 9 anys d’inhabilitació per deixar sense sou a un policia\nLa festa en honor al patró dóna pas als Moros i Cristians de Pego →


Una víctima del 17-A: «No estic preparat per tornar sol a La Rambla»\nCarlos Andrés, víctima del 17-A: «No estic preparat per tornar sol a La Rambla»\nCarlos Andrés Valencia va quedar ferit al colze i l'espatlla dreta a causa de la caiguda de part de l'estructura d'un quiosc que va ser colpejat per la furgoneta conduïda per Younes Abouyaaqoub\nper Redacció dijous, 16 d’agost 2018 - 20:00h | Actualitzat a 16/08/2018 22:10h\nMonument a les víctimes de l'atemptat de les Rambles de Barcelona | Cedida\nAra que es compleix el primer aniversari dels atemptats de Barcelona i Cambrils, els involuntàriament protagonistes de la trista jornada comencen a parlar sobre les seves vivències d’ara fa un any. És el cas de Carlos Andrés Valencia, un colombià de 38 anys veí de la ciutat comtal, que era a La Rambla en el moment en què Younes Abouyaaqoup la travessava a tota velocitat amb una furgoneta blanca atropellant tothom que es posava al seu davant.\nCarlos afirma que un any després dels atemptats encara «no està preparat per tornar a La Rambla per iniciativa pròpia». I és que el colombià només ha anat al lloc dels fets per participar en un documental, i tot i que participarà en els actes de commemoració i homenatge a les víctimes, no es veu capaç de visitar La Rambla tot sol.\nBaixava des de plaça Catalunya en el moment de l’atemptat\nCarlos Andrés caminava per La Rambla, després d'haver sortit al metro de Plaça Catalunya, quan de sobte va haver de llençar-se a dins d'un dels quioscos per evitar el vehicle que conduïa a «una velocitat impressionant» Abouyaaqoup. El colombià va patir ferides al seu colze i espatlla dretes, que el mantenen de baixa laboral, després que «la furgoneta colpegés el quiosc i caigués part de l'estructura».\nImatge de la furgoneta implicada a l'atropellament de La Rambla | Cedida\nPer sort, no va quedar atrapat a sota de l'estructura i, després de ser atès pels serveis mèdics, va poder resguardar-se a un establiment pròxim al Mercat de la Boqueria on va quedar tancat amb més persones a causa de les ordres dels Mossos d'Esquadra que volien evitar que un terrorista s'amagués entre els afectats.\nVa viure moments de molta tensió i angoixa\nQuan ha volgut rememorar els minuts posteriors a l'atropellament massiu, Carlos Valencia ha descrit l'ambient que es vivia a La Rambla com «un caos». «La gent cridava, plorava, corria d'un costat a l'altre» ha comentat Valencia que ha recordat també que passades unes hores el que es percebia era un sentiment d'angoixa entre la gent.\nEll mateix ha confessat que encara pateix atacs d'ansietat i té problemes per dormir que fan que continuï rebent atenció psiquiàtrica. En els moments més durs, recorda les seves dues filles que viuen a Colòmbia i confessa que té por «de què en algun moment pugui perdre-les i no tornar-les a veure».\nPendent de ser declarat com a víctima del terrorisme\nAmb l'ajuda del consolat del seu país, va començar els tràmits per demanar la indemnització com a víctima del terrorisme. Durant els tres primers mesos va estar en contacte amb la Generalitat que va seguir el seu cas però actualment encara espera que des del Ministeri de l'Interior li reconeguin la condició de víctima, després que li hagin rebutjat en anteriors demandes.


El Club Excursionista Anoia visita el conjunt monumental de Boixadors, a l’Alta Anoia\nPàgina principal >> Esports >> El Club Excursionista Anoia visita el conjunt monumental de Boixadors, a l’Al...\nAmb l’objectiu de visitar el castell de Boixadors, el Club Excursionista Anoia realitza una caminada pels voltants de Sant Pere Sallavinera, a l’Alta Anoia.\nUna vegada més, el club masquefí realitza una caminada per a conèixer millor la seva comarca. L’Anoia és una comarca plena de tresors i de història, de llogarets fantàstics on trobar el silenci i poder desconnectar de la civilització. I això és el que els participants a la darrera sortida organitzada pel Club Excursionista Anoia van poder experimentar durant la visita al conjunt monumental de Boixadors.\nA les 9 hores d’aquest dissabte passat, dia 9 d’abril, el grup es conformà en el Restaurant La Pala de Sant Pere Sallavinera, on un cafè resultava poca cosa en un local on la gent s’hi troba per a fer un suculent esmorzar de forquilla. Aquesta vegada els participants no arribaven només de Masquefa si no que allà s’hi van aplegar gent de Piera, Badalona i, fins i tot, de Madrid, i alguns d’ells hi participaven per a primera vegada en una sortida organitzada pel club masquefí. Així doncs, i desprès del suculent cafè amb llet, els vint i tres excursionistes es traslladaren en cotxe fins a l’estació de tren de Seguers – Sant Pere Sallavinera, o tal com indica a la façana de l’antiga estació “Segues de San Pedro Salavinera”, on s’inicià la caminada que duraria una hora fins arribar al mateix castell de Boixadors i desprès d’una mantinguda pujada, passant per la masia de Cal Gironella i la nova ermita de Sant Pere de Boixadors. Allà ja els esperava en David Hernández, persona encarregada per l’ajuntament de Sant Pere Sallavinera per a realitzar les explicacions a les visites guiades al conjunt monumental de Boixadors. Aquest espai es troba al capdamunt d’un turó de 848 metres d’altitud. Allà s’hi pot veure l’església de Sant Pere i el castell, conjunt que va ser declarat monument l’any 1949. Abans d’entrar en matèria històrica vers el castell, en David va agrair al grup i a tothom que mostra interès per a apropar-se fins al castell per a visitar-lo, no només pel fet de realitzar la visita i recorre el seu interior si no pel fet de fer-ho en aquelles contrades tant desconegudes i tant importants en un moment de la historia de Catalunya.\nSens dubte, i gràcies a les explicacions tant acurades, clares i amenes d’en David Hernández, el grup va poder imaginar-se l’activitat i el paper que va desenvolupar el castell de Boixadors en el pas del temps des del segle XI fins als moments actuals, incloent els saquejos durant la Guerra Civil i la salvació d’una imatge d’una verge com la conservació d’una costella de balena! El grup va poder visitar l’interior de l’església i del castell fins pujar al capdamunt de la torre mestra amb una elevació de 15 metres d’altura i des d’on s’hi podia observar un paisatge majestuós de la pròpia comarca de l’Anoia com la del Bages i el Solsonès, com la serralada pirinenca amb els seus punts muntanyosos més significatius encara nevats.\nMés informació sobre el castell, tot i que es recomana viure l’experiència directament des del mateix enclavament i a poder ser amb visita guiada, a:\nEn acabar la visita i sota el cant dels ocells, el grup es relaxà sota el castell per a dinar. De nou al camí, la ruta passaria vora el nucli d’Els Seguers, un oratori dedicat a la Mare de Déu de Montserrat i la masia de La Remugosa per arribar finalment al punt d’inici; l’estació de tren Seguers – Sant Pere Sallavinera.\nPer cloure la trobada de nou al Restaurant La Pala, on els cafès i els refrescs posaven punt final a una jornada assolellada, diferent i familiar.\nLa direcció del Club Excursionista Anoia vol aprofitar aquesta crònica per agrair a David Hernández la bona acollida que van rebre els participants a l’excursió durant la visita al conjunt monumental de Boixadors.


L’Ajuntament de Benissa declararà el Pont del Quisi com a Bé de Rellevància Local « Infobenissa\n18 d'abril de 2018 3 comentaris\nDes de l’Ajuntament ja s’ha sol·licitat informació del projecte per poder obrir altres opcions que permeten protegir l’actual Pont del Quisi. Des de la Conselleria explicaren ahir que l’actual pont no suportarà el pas de les noves màquines de propulsió dual (dièsel i elèctrica), motiu pel qual presentaren la solució de desmuntar l’existent i crear una rèplica.\nL’Equip de Govern ja va començar a treballar ahir en distintes accions per protegir el Pont del Quisi, i 24 hores després avancen la intenció d’aconseguir la seua designació com a BRL, a més d’altres gestions de caràcter polític. Per la seua part, el PP local també ha presentat hui una moció relacionada amb aquest tema.\nDes de l’executiu de Benissa es vol transmetre màxim respecte pel plantejament tècnic exposat ahir per part de la Direcció d’Obres Públiques. La intenció actual és posar en valor el patrimoni local i tractar de protegir-lo, esgotant, de ser necessari, totes les propostes tècniques possibles que permeten salvaguardar una infraestructura tan emblemàtica com el Pont del Quisi.\nQuan la relació humana es converteix en el guirigall passa de tot. Menys ponderació, anàlisi i dir les coses des de la formació obviant la informació tenim un ample assortit on tirar mà. Quan confonem el rebre la noticia a la que diguem “informació” per saber de la noticia per “formació” ens instal·lem dins de les xarxes del xafardeig. Ignacio Sánchez-Cuenca a eixa situació la descriu en el seu llibre “La desfachatez intel·lectual” com l´absència de filtres exigents. I si en la opinió s´ajunten les emocions la dificultat en emetre judici equànime passa per tenir dificultats. Baladrejar mai és sa, però ara es moda i a més inscrita en la llibertat d´opinió. Informar, o formar, eixa seria la qüestió.\nA pocs benissers escapa la visió d´un pont del Quisi inserit en el seu barranc i fet crosta en el sentiment de cadascun. La noticia de la seva substitució per un altre que diuen pot ser de més garantia per al transcorre del tren és, evidentment, una mala noticia emocional. I cal deixar les veus que clamen contra eixa decisió en el pla sentimental i afectiu que és el patrimoni de tots. Efectivament d´això es tracta.\nEn consta que la preocupació en la desaparició de l´actual pont és general. Com també que a la totalitat de l´arc polític municipal no li és aliena eixa mala noticia. I més al seu favor quan sense notificar-se la trista desaparició dels romàntics plataners de l´estació desaprofitaren els tècnics de tan dràstica solució buscar alternatives abans que donar-nos un disgust. I ara, encara que prevenint-nos ens donen un nou disgust.\nTota iniciativa, del caire que siga tendent a formular protesta en regla per evitar la substitució del pont en sembla noble i digna de recolzar. Tant de bo altres antigues malifetes haguessin tingut eixe suport . I tant de bo que en eixes ocasions haguessin tingut en el guirigall mediàtic tan variats paladins de la ploma.\nI aquí estem amb l´ai en el cor per veure si entre tots podem fer que els tècnics troben una solució factible i respectuosa amb l´entorn del nostre pont del Quisi . I aquí estem tots tractant que la paraula “pont” , tant en la versió tècnica com en la del camp semàntic de les locucions ajude a veure la llum entre el túnel del Pla de les Vinyes i el de les Mallades. Tot menys veure-les vindre més que siga al tranquil “tric-i-trac” del vaivé dels antics vagons del nostre entranyable Trenet de la Marina.\n# 18 d'abril de 2018 a les 19:23\nVivim ubicats en la instantaneïtat. Mestres en això són els diaris digitals. Els més prestigiosos tenen la secció “al minuto”. Així és i així ens hem d´acostumar. Son els signes del temps. Si s’és un bon professional, abans de donar la noticia utilitza filtres, contrast i rigor. Actuant així s’és honest i es prestigia ell i la professió. I malgrat l´exigència del públic que vol estar informat al minut el seu treball obeeix a criteri. Els grans periodistes són buscats en els debats per tenir, a més de la informació la formació. A això es diu professionalitat i son respectats per quan creen estat d’opinió. Sòlida i de pedra picada. Víctimes també de les urgències han d´actuar amb criteri, però amb les ferramentes de l´ofici asseguren línies mestres i ens ajuden a comprendre el moment actual.\nEn la nostra defensa per evitar un lamentable final del pont del Quisi actuem des de la sensibilitat de que forma part del nostre paisatge. Els humans, en la nostra fragilitat emocional sempre necessitarem punts on ancorar les nostres debilitats. La contemplació dels plataners arrencats de l´estació del trenet era per a moltes persones un refugi de pau i serenitat. La visió del pont del Quisi des de el Pla dels Molins rememora records. I a mida que ens fem majors, la perduda per mort de familiars i amics la compensem en la muda contemplació d´objectes, arbres i cases. És així, i si ens molestéssim en tenir minuts de intimitat, silenci i reflexió ho podríem comprovar. Guanyaria la nostra qualitat de vida.\nAquest parèntesi anterior, entre l´inici i el nus d´aquestes reflexions, ve a compte per quan el ritme noticiable passa per diferents estadis. Primer la noticia, després la denuncia, a continuació el relat de les emocions, les declaracions polítiques, ara el retard de les obres, després…\nÉs la immediatesa i el consum. Diguem-li també xafardeig.\nQuan es produeix una commoció d´emocions com la que vivim no tan sols s´ha de fer uns de l´escarot del joquer. També s´ha de fer una pedagogia. I en eixa il·lustració cal dir que la torre Eiffel està construïda pel sistema d’assemblatge metàl·lic com el nostre pont . I per molts anys que tinga eixe monument se li han practicat les reparacions i adequacions que ha requerit la seva conservació. I ahi està sense que cap tècnic sensible hagi pensat en desmuntar-la. Passa el mateix quan es vol restaurar un quadre o recuperar un monument guardant fidelitat i estima per l´artista que el creà. La memòria històrica en definitiva que passa de generació en generació com un tresor de la humanitat.\nPenso que el traçat del Trenet de La Marina és una obra singular on el seu gran valor rau en la genialitat dels seus constructors que superaren grans obstacles naturals. ¿Tant costa de fer entendre a tècnics i polítics això?. Una línia que tingués la sensibilitat de restaurar amb “sabor d’època” estacions, pujadors, ponts, túnels i antics elements seria un valor més que afegir a una zona turística que es vanta de voler ser especial. I la proposta radical del pont que ens posen amb dos úniques alternatives és un símptoma més de la immediatesa, la poca reflexió i les ganes de fer impossible una vida amable als administrats. Si tinguessin encara els plataners de l´estació l´atrotinat dir tindria a la seva ombra una saludable medicina per curar-se de preses i de alienes influencies. Ara bé, sense els útils moderns de la comunicació. Tan sols escoltant el brunzir de les fulles, algun teuladí que piula al niu i tornar al poble a peu. Ni el propi Virgili ho tenia més fàcil.\n# 20 d'abril de 2018 a les 17:43\njluisluri ha dit:\nSuscribo íntegramente las reflexiones del cronista, Joan Josep Cardona, que ponen el foco en la realidad volátil en que vivimos, la que permite el grado de sensibilidad que suele acompañar a muchas decisiones oficiales. Se toman estas prerrogativas porque en el fondo se subestima el mejor criterio de los contribuyentes paganos y la reacción popular que puede acompañar a la suma de sus voluntades. Decía ayer a mi amigo, el premiado por el 25 de abril, Teo Crespo, que ante la situación planteada contra el Pont del Quisi sólo cabía una acción transversal de las fuerzas políticas locales y de la opinión pública general. Que estaba seguro de que esta acción iba a llegar e iba poner coto a la amenaza que se cierne sobre esta obra entre entrañable y monumental. Soluciones habrá para hacer compatible la larga vida de esta joya patrimonial con las demandas de progreso que se miden en fuerzas brutas y toneladas de hormigón. Al final la cuestión podrá quedar reducida a una discusión de costes y de asignación de recursos. Como no vayamos espabilando terminaremos por eliminar los intangibles, todo aquello que no pueda someterse al escrutinio del precio, costo y utilidad. Quieren levantar un remedo del Pont, una réplica… Yo creo y confío en que no lo conseguirán.\n# 20 d'abril de 2018 a les 18:33


Privalia prescindeix del seu director general per ser més rendible (Ignasi Pujol)\nPrivalia prescindeix del seu director general per ser més rendible\nToni Grau havia de pilotar la sortida a la borsa, una decisió que s'ha ajornat\n3 min. Barcelona. 27/08/2013 00:00\nCanvis al capdavant de Privalia, l'empresa catalana de comerç online . La companyia fundada per Lucas Carné i José Manuel Villanueva l'any 2006 ha registrat un increment dels ingressos espectacular durant els últims anys (va facturar 422 milions d'euros el 2012, un 32% més que l'any anterior). Ara bé, la companyia ha decidit durant els últims mesos replegar-se sobre el seu negoci inicial -les vendes amb descompte o outlet - per centrar-se a ser rendible.\nÉs per això que ha aprimat la seva estructura directiva, prescindint del seu director general corporatiu, Toni Grau, tal com ha confirmat l'empresa a l'ARA. Privalia va incorporar Grau a finals de l'any 2010 per apuntalar la direcció d'un negoci que creixia a una velocitat de vertigen.\nI és que durant els set anys de vida de l'empresa -la majoria enmig d'una profunda crisi del consum- Privalia ha estat capaç de captar prop de 200 milions d'euros de capital risc.\nDe fet, un dels principals encàrrecs que tenia Grau era preparar i pilotar la sortida a la borsa. No obstant, el salt al parquet es va descartar l'estiu passat a causa de la inestabilitat financera i la decisió es va deixar per a més endavant. En paral·lel, la companyia amb seu a Barcelona va decidir tancar la divisió de vendes de viatges, la marca de moda a preu complet Claire+Bruce i externalitzar l'activitat logística. Tot amb la intenció de posar el rumb als beneficis, una fita que el grup pretén assolir aquest any.\nDirecció per països\nEl pes de la direcció de l'empresa recau ara en executius per països (Miguel Giribet va ser nomenat director general per a Espanya) i en els fundadors de l'empresa. Lucas Carné n'és el president i José Manuel Villanueva, més centrat en la part operativa del negoci, té el càrrec de conseller delegat.\nToni Grau es va incorporar a Privalia procedent de Vueling, on era director general financer des de poc després de la sortida a la borsa de l'aerolínia. Abans havia treballat a la consultora KPMG i al grup Celsa (a Espanya i al Regne Unit). El directiu català assessora en alguns projectes ara la multinacional catalana de gestió de residus Ros Roca.\nPrivalia, amb prop de 900 treballadors, ja suma 15 milions de socis. D'aquests, la meitat procedeixen del Brasil i de Mèxic. El Brasil ja és el primer mercat de Privalia, d'on provenen el 25% dels ingressos de la companyia.\nAl maig Privalia va tancar la seva setena ronda de finançament, en què va aconseguir 25 milions d'euros de la firma d'inversió belga Sofina, que s'ha incorporat a l'accionariat. La resta de socis l'empresa són La Caixa Capital Risc, Nauta Capital, Highland Capital Partners, General Atlantic, Insight Venture Partners, Index Ventures, Mirco Schultis i Holger Hengstler (fundadors de Dress-for-less, adquirida per Privalia), i els fundadors de Privalia.\nEl grup ha registrat per primera vegada un resultat brut d'explotació (ebitda) positiu a nivell consolidat durant el primer trimestre del 2013. L'empresa preveu que aquest any l'activitat a l'Amèrica Llatina tanqui també amb guanys, ja que s'aconseguiria així el primer exercici complet en beneficis a nivell de grup.\nUna de les àrees que està donant més bones notícies a Privalia en els últims temps és el canal mòbil. Tant és així que la companyia ja obté un de cada tres euros d'ingressos per compres fetes des de terminals mòbils a Espanya. En alguns mercats, com ara a Mèxic, aquesta xifra arriba fins al 40%.


Els veïns pregunten per la policia de barri a l'audiencia ciutadana - Diari de Terrassa\nLa sala del centre civic Maria Aurèlia Campmany va estar plena amb motiu de la primera audiència pública del govern. Lluis Clotet\nEls veïns pregunten per la policia de barri a l'audiencia ciutadana\n04.12.2019 | 12:24\nL'executiu municipal ha superat sense problemes la primera audiència pública per presentar el Programa de Govern 2019-2023 i el Pressupost municipal de 2020. La sessió es va celebrar ahir al centre cívic Montserrat Roig, després de l'aprovació dels comptes municipals i contràriament al que fixa el Reglament de Participació Ciutadana, que marca audiències prèvies a la votació del pressupost per afavorir la consulta als terrassencs i la incorporació de suggerències. La policia de barri, la cobertura pendent de les pistes de Can Jofresa i Les Martines van ser els temes estrelles del debat, que tal com va proposar el govern va ser constructiu. "Hem vingut a explicar-nos, a retre comptes i sobretot a escoltar-vos", va dir la republicana Ona Martínez, que va exercir de conductora a la primera audiència pública.\nEls veïns van reclamar més agilitat policial en resposta als incidents que es registren als barris i especialment en horari de nit i van apel·lar a l'eficàcia de la nova policia de proximitat. Una veïna va denunciar que fa uns dies "els veïns van retenir tres nois després d'un altercat al carrer Santa Cecília i van haver d'esperar 30 minuts a l'arribada dels agents. Funciona ja o no la policia de barri?", va preguntar.\nEl regidor de Seguretat Xavier F. Rivero va recordar que la policia de barri "és preventiva" i es va comprometre a comprovar perquè es va produir el retard. El polític també va respondre a un veí que va denunciar incidents a l'àrea nocturna de La Rasa. Una acció pilot amb 13 agents, va dir, "està actuant els caps de setmana a la nit al centre de la ciutat i ja ha aixecat actes per consum de drogues, alcohol i ha fet detencions per violència de gènere". L'alcalde Ballart va intervenir per explicar que el seu executiu ha "parlat amb Mossos per muntar un dispositiu conjunt, perquè hem detectat que darrerament els incidents van en augment en aquesta zona".


Ajuntament del Masnou/El Masnou estrena web municipal\nEl Masnou estrena web municipal\nÚltima revisió 03-08-2018 09:28\nL’Ajuntament del Masnou estrena un nou web municipal. S’ha obert avui, 26 de juliol, si bé estarà en període de proves fins al setembre.\nUn dels motius del canvi és comptar amb un web accessible i responsiu. És a dir, que el format dels continguts s’adapti a les característiques de qualsevol pantalla o dispositiu d’accés. S’ha considerat també com a prioritari el fet que el web sigui accessible per a tothom. A banda, el nou web compta amb un disseny més actual, guanya en dinamisme i té una presentació més visual, més intuïtiva i amigable. Alhora, s’ha reordenat la distribució dels continguts, d'acord amb un menú estructurat a partir de sis categories principals, totes destacades a la pàgina d’inici.\nUn altre dels objectius és facilitar i potenciar la participació ciutadana i el compliment dels canvis normatius, com ara els relacionats amb la transparència i la protecció de dades personals. El nou web també facilita la visibilitat dels perfils de l’Ajuntament a les xarxes socials, tenint en compte el pes que han adquirit aquestes plataformes en la interacció entre la ciutadania i la institució.\nEl projecte de creació del nou web ha comptat des de l’inici amb el suport de la Diputació de Barcelona, que va concedir aquesta col·laboració el 2015. Des d’aleshores, els equips tècnics d'aquestes dues administracions han estat treballant per dur a terme aquest procés, que culmina ara amb l’obertura del nou web.\nImpressió de pantalla del nou web municipal del Masnou.


Strandfontein Accommodation Vredendal Sud-àfrica - Ofertes d'hotels amb els MILLORS DESCOMPTES EN LÍNIA\nDescompte a Strandfontein Accommodation\nUnitat d'allotjament Timbaktu\n10 Hoog Street Strandfontein, West Coast, Vredendal, Vredendal, Sud-àfrica, 8151 - Veure al mapa\nTé alguna pregunta per a Strandfontein Accommodation?\nUnitat d'allotjament Sahara (Sahara Unit)\nUnitat d'allotjament Swart Tobie (Swart Tobie Unit)\nVil·la casa Michelle (Villa Michelle House)\nUnitat d'allotjament Dolfyn i Pikkewyn (Dolfyn & Pikkewyn Unit)\nUnitat d'allotjament Timbaktu (Timbaktu Unit)\nMés informació sobre Strandfontein Accommodation\nPer als viatgers què vulguin captar les imatges i els sons de Vredendal, Strandfontein Accommodation és l'el·lecció perfecta. Situat només a 25 Km del centre de la ciutat, els viatgers estan en un lloc boníssim per a gaudir de les atraccions i activitat de la ciutat. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nAprofiti's de la riquesa de serveis i avantatges d'aquest hotel de Vredendal. Per anomenar algunes de les comoditats de l'hotel, hi ha instal.lacions per a minusvàl.lids, Zones públiques amb Wi-Fi, aparcament de cotxes, instal.lacions de barbacoa, botigues a l'hotel.\nEntri en una de les 9 habitacions i escapi de l'estrès del dia amb una ampla gama de comoditats com accés a internet (sense fils), habitacions per a no fumadors, escriptori, mini bar, balcó/terrassa. Durant el dia podeu gaudir de l'atmòsfera relaxant de pesca, esports d'aigua (no motoritzats). Sigui quina sigui la seva raó per visitar Vredendal, el Strandfontein Accommodation és el lloc perfecte per una estimulant i emocionant escapada.\nUnitat d'allotjament Sahara


Més sospitosos pel #camargate - El triangle\nMés sospitosos pel #camargate\nLa denúncia de l'exdirector de Mètodo 3 apunta noms nous\njuliol 19, 2013\nUna denúncia de l’exdirector de l’agència de detectius Mètode 3 posa de manifest que tots els correus i arxius de l’empresa eren sistemàticament reenviats a un ordinador. Però quin altre material captat pel sistema espia d’Spectorsoft ha sortit dels ordinadors de Mètode 3? Qui està en possessió d’aquesta documentació confidencial, que és presumeix abundant i sensible? Qui s’amaga darrere del compte [email protected]? Francisco Marco ho desconeix, però dispara contra dos exempleats de Mètode 3, Antonio Tamarit i Julián Peribáñez, als quals també inclou en la seva querella criminal.\nA Antonio Tamarit, exdelegat de l’agència a Madrid, li atribueix que col·labora estretament amb el seu excunyat Rafael Riera ?sospitós d’haver instal·lat el sistema espia? a través dels empreses Búnquer Data SL i Búnquer Detect SL i que podria haver col·laborat en la comercialització d’aquest material.\nPer la seva banda, a Julián Peribáñez li atribueix la responsabilitat de vendre a diversos mitjans de comunicació i empresaris la informació obtinguda a través del programari d’Spectorsoft. La querella de Francisco Marco contra els suposats autors de l’espionatge dels ordinadors de l’empresa Mètode 3 te un quart protagonista, un conegut empresari madrileny.\nTOTA LA INFORMACIÓ A L’EDICIÓ DE PAPER DEL TRIANGLE\nMoc del Síndic de Barcelona a l’Ajuntament per la superilla de l’Eixample\nÒmnium avala el pacte sobre el català d’ERC, Junts, comuns i PSC\nPrimera jornada de vaga completa dels professors contra Cambray\nLa policia pakistanesa preveu aplicar la “pena de mort” als assassins de les joves de Terrassa\nJunts abdica de retenir l’alcaldia de Girona\nPrevQui és la persona més reivindicativa del Parlament de Catalunya?\nQui va pagar el dinar de la Camarga?\nQuè retreu Canadell a l’independentisme?\nMinut de silenci a Terrassa per l’assassinat de dues veïnes al Pakistan\nEl PSC, ERC, Junts i comuns pacten una llei sobre el català a les escoles\nPuigdemont recupera provisionalment la immunitat


Construcció d'edificis - Habitatges plurifamiliars | Standal\nConstrucció d’edificis d’habitatges i zones residencials\n[ut_two_thirds]A Standal disposem de tots els mitjans tècnics i humans necessaris per a la construcció d’edificis i d’habitatges plurifamiliars. Realitzem qualsevol tipus de projecte, des d’edificis de pisos, apartaments i estudis en zona urbanes fins a urbanitzacions destinades a habitatges.\nTreballem per importants empreses promotores o inversors immobiliaris encarregant-se de la totalitat del projecte de construcció, o parcialment adaptant-nos a qualsevol fase de la construcció de l’edifici.\nPer això comptem amb un equip de professionals (enginyers, arquitectes, dissenyadors d’interiors, gestor de projectes…) capacitats per dur a terme cadascuna de les fases de l’obra; a més comptem amb empreses col·laboradores, industrials i proveïdors especialitzats en construccions de gran envergadura.\nDes de l’inici fins al final de l’obra de construcció\nLa nostra experiència i equip ens permet oferir-lis tot el que necessita per a la construcció. Les fases de projecte en que la nostra empresa participa són les següents:\nMés de 35 anys d’experiència ens avala\nAl llarg dels anys hem realitzat un gran nombre de projectes de rehabilitació, reformes i construcció d’edificis, i hem creat un equip professional fantàstic aconseguint un nivell de qualitat molt alt dels nostres treballs.\nLa nostra principal finalitat és satisfer totes i cadascuna de les necessitats del client. Les opinions dels nostres clients és la garantia que estem realitzant un treball ben fet. Complim el que proposem, no només en el disseny arquitectònic, sinó també en els terminis de lliurament, en la qualitat del servei, dels materials i acabats, i en el preu pactat. [/ut_two_thirds]\n[ut_one_third_last] [ut_togglegroup] [ut_toggle title=”PROJECT MANAGEMENT” state=”open”]\nPer garantir els objectius de terminis de entrega, estàndards de qualitat i cost, a Standal disposem d’un equip professional que permet al promotor tenir en tot moment un control de cadascuna de les fases del projecte: des de l’anàlisi i estudis de viabilitat, financers i legals, i disseny; fins a la planificació del projecte des de la seva creació, i la organització durant el desenvolupament del projecte, per tant fins al lliurament de les claus.\n[/ut_toggle] [ut_toggle title=”QUALITAT I INNOVACIÓ” state=”open”]\nEns preocupem d’assegurar la màxima qualitat dels nostres projectes. És per això que duem a terme estrictes controls de qualitat en tots els materials utilitzats en l’obra. Ja sigui a través dels certificats de qualitat dels productes o a través dels assajos realitzats en el lloc de la construcció. A més, per augmentar la qualitat i productivitat intentem incorporar tècniques constructives innovadores i avançades.\n[/ut_toggle] [ut_toggle title=”SOSTENIBILITAT” state=”open”]\nA Standal hem apostat per una arquitectura més respectuosa amb el medi ambient implementant solucions que milloren l’eficiència energètica i sostenibilitat de l’edifici. En el disseny tenim en compte aspectes clau com són l’orientació de l’edificació, ventilació, aïllaments i l’ocupació de les energies renovables amb l’objectiu d’aconseguir un estalvi energètic i millorar la qualitat de vida dels seus ocupants.[/ut_toggle][/ut_one_third_last]\nConstrucció habitatges plurifamiliars març 24th, 2017Standal


Actualitzada 19/07/2017 a les 11:02\n‘Límits’, un muntatge per a FiraTàrrega\n© Un moment de l'assaig davant del públic de l'obra 'Límits', de Ferran Orobitg, aquest dimarts a Tàrrega.\nL’actor de Cervera Ferran Orobitg va oferir aquest dimarts a Tàrrega un segon assaig públic davant de mig centenar de persones de l’espectacle Límits, un muntatge que està preparant per estrenar-lo en el marc de la pròxima edició de FiraTàrrega, del 7 al 10 de setembre.\nEn un solo de teatre físic multidisciplinari, en el qual conflueixen el circ, la manipulació d’objectes, el moviment, el teatre, la música i el clown, Orobitg reivindica les possibilitats i les capacitats de les persones mostrant-se contrari a les barreres limitants que en tantes ocasions imposa la societat.\nOrobitg, integrant de la companyia Fadunito, va oferir l’assaig obert al públic en el que serà l’escenari definitiu durant la Fira de Teatre al Carrer, el Parc de Sant Eloi. L’actor de la Segarra va valorar “el fet de poder posar en escena l’espectacle i comptar amb les opinions del públic per anar modelant la creació”.\nOrobitg va destacar que “es tracta d’una creació complexa, perquè la proposta compta amb molta reflexió teòrica”. Límits forma part del Programa de Suport a la Creació de FiraTàrrega.


El Txuri Urdin no pot amb el Puigcerdà fins a la tercera part - Diari de la neu\nEl Txuri Urdin no pot amb el Puigcerdà fins a la tercera part\nCHH TXURI URDIN IHT 6 - CG PUIGCERDA 2 - ( 2-2, 1-0, 3-0 )\nGel 15.09.201912.45 h\nUna imatge del partit Autor/a: Fernando Martin\nEl CG Puigcerdà va plantar cara al Txuri Urdin i no va notar les baixes amb les quals viatjava a la capital de Gipuzkoa fins al tercer període, quan el cansament es va començar a imposar i els locals van aprofitar per decidir clarament el partit a favor seu.\nEls grocs i negre, que actuaven de blanc i negre, no van poder aturar al temible duet Giménez- Machacek, completats amb el txuriurdinenc Fuentes. Entre els tres van fer 11 punts en el partit, 5 gols i 6 assistències. I fins a tres en inferioritat aprofitant la seva velocitat en el contracop.\nEl CG Puigcerdà es va avançar en el marcador gràcies a una gran jugada del davanter Prokop. A la jugada següent el Txuri empatava i en una situació de superioritat pels de la Cerdanya el Txuri es tornava a avançar, pocs minuts abans d'acabar el període. Però pocs minuts més tard Pablo Muñoz aprofitava una bona passada després de guanyar un faceoff per batre al seu amic Alcaine des de la part central de la zona d'atac.\nEl segon període l'equip pirinenc va tenir alguna opció però ja es va començar a veure la superioritat física local, materialitzada en el domini en el joc. La seva letal parella de puntuadors, Giménez-Machacek van fabricar el gol que permetia a l'equip basc marxar amb una lleugera avantatge en el segon descans.\nNomés començar el tercer període novament Giménez avançava al seu equip. En aquest punt del partit els txuriurdin imposaven la seva superioritat física per dominar el joc. El vigent campió de lliga viatjarà aquest dimecres a Bèlgica per disputar la primera fase de la Continental Cup com a guanyadors de la lliga espanyola.\nAmb un bon nombre de jugadors de l'equip sub20 i amb baixes molt significatives sobretot en defensa, l'equip sènior ceretà va disputar un partit molt seriós i només en el tram final després de rebre dos gols més en superioritat catalana va abaixar els braços.\nL'equip de Barnola torna a la Cerdanya sense sumar cap punt però amb la sensació d'haver lluitat de tu a tu part del partit al màxim favorit, un any més, als títols en joc.\nEl Txuri Urdin no pot amb el Puigcerdà fins la tercera part\nAutor: FJ Gomez\n25.01.2019. El CG Puigcerdà sortirà a defensar la segona posició de la classificació a la pista del CH Jaca


Kosmopolis 13: Bolaño i McKean | La Finestra Digital\nGran quantitat d’activitats s’acumulen en els diferents espais del CCCB. La multiplicació d’actes al Hall, a la Sala Teatre o al BookCamp entre altres espais fa impossible un seguiment complet de totes elles. Avui us destaquem un debat sobre Roberto Bolaño, acompanyat per un comentari sobre l’excel·lent exposició dedicada a l’autor, i la xerrada de Dave McKean, il·lustrador, autor de còmic, narrador, cineasta i artista.\nARXIU BOLAÑO: 1977 – 2003\nFins el 30 de juny teniu l’oportunitat d’apropar-vos al CCCB a gaudir amb aquesta exposició dedicada a un autor aclamat per crítica i públic, un escriptor total que vivia formant part de la literatura i que va deixar un llegat que encara segueix fascinant a milers de lectors. Bolaño va morir prematurament l’any 2003, massa jove per deixar-nos i como tots els que acaben morint joves es va convertir en un mite, justificadament.\nL’exposició s’apropa a l’autor des de tres punts de vista diferents: la geografia dels llocs on va viure, la cronologia de les seves obres i la quotidianitat de la seva vida més familiar i íntima. Divideix els diferents continguts a partir de la biografia de Bolaño: amb una primera part dedicada als anys a Barcelona, passant després a l’etapa gironina per acabar amb el seu prolongat establiment a Blanes.\nLa exposició reuneix fotografies, llibres, manuscrits, notes, cartes, edicions finals, audiovisuals i petits vídeos. Tots aquests elements ajuden al lector a fer-se la seva pròpia imatge de Bolaño, un autor excepcional, una persona excepcional que mereixia un homenatge d’aquest nivell.\nROBERTO BOLAÑO: LA GESTACIÓ D’UN MITE\nSota aquest títol es presentava una mena de taula rodona / debat sobre l’autor a partir dels testimonis de tres persones que el van conèixer i van mantenir una relació d’amistat i professional. A. G. Porta, Jaume Vallcorba i Jorge Herralde donen la seva particular visió de Bolaño a partir d’experiències personals amb l’objectiu d’ajudar-nos a entendre una mica més a aquest mitificat (i per tant, distorsionat) autor.\nDesprés d’una introducció d’Antoni Masoliver Ródenas, crític i entusiasta del treball de Bolaño des del principi, la paraula passa a cada un dels convidats que s’apropen a l’autor de “2666” des de perspectives diferents. A. G. Porta, escriptor i amic personal de Bolaño, el va conèixer quan va ser convidat a col·laborar a l’editorial underground La Cloaca. La seva primera trobada amb Bolaño es converteix en un “moment d’amor”, comencen a parlar de llibres i d’autors, de Joyce i de Borges i a partir d’allà inicien una relació que va perdurar en el temps. Porta comentava: “Es difícil disociar el escritor del amigo, con Bolaño todo gira alrededor de la literatura”.\nJaume Vallcorba, editor de Quaderns Crema i Acantilado, va conèixer Bolaño quan aquest es va presentar a la seva oficina amb originals d’altres autors per tal que Vallcorba els considerés. La conversa va derivar cap a la poesia, interès que els dos compartien, i es va convertir en una amistat i després en una relació professional quan Bolaño li va dir directament a Vallcorba: “¿Tú quieres publicar mi poesía?”. Entre altres històries, Vallcorba destaca que “la literatura de Bolaño fue como fue por su interés por la poesía; era mejor escritor en prosa que poeta, pero su aportación literaria sería diferente si no pensara en origen como un poeta”.\nJorge Herralde, creador de l’editorial Anagrama, va publicar tota l’obra en prosa de Roberto Bolaño i va representar els seus drets de traducció durant molts anys. Herralde fa un recorregut per les etapes creatives de l’autor i com va ser rebut per crítica i públic. Descriu, a més, el seu caràcter una mica a contracorrent, un pel descontent amb la literatura en general però sempre obert a conèixer a nova gent que el sorprengués. Per últim desmitifica la figura del Bolaño asocial, comentant que mantenia molt bones relacions amb els seus amics i li agradava parlar amb la gent, sobretot de literatura perquè “la literatura era su vida”.\nDAVE MCKEAN: L’ARBRE BLAU\nDave McKean és artista, escriptor, cineasta, il·lustrador i autor de còmic. Per sobre de tot ell es considera un narrador i és el que busca a l’hora de crear les seves històries, il·lustracions o pel·lícules. McKean va fer un recorregut per la seva carrera, de més de 25 anys, presentant al públic imatges dels seus productes més coneguts com les portades de “Sandman” o les novel·les gràfiques “Cages” o “Mr. Punch”. McKean va parlar també de treballs més recents o no publicats aquí, com les il·lustracions pel llibre “The Savage” de David Almond o “The Magic of Reality” de Richard Dawkins, la pel·lícula “The Gospel of Us” o l’exposició “The Blue Tree”.\nMcKean va presentar un recorregut cronològic per la seva obra, el que m’ha resultat una opció massa fàcil. Amb un auditori ple de gent que en la seva majoria ja coneixia la figura de l’autor, crec que hagués estat més interessant apropar-nos al seu procés creatiu, a com concep les seves obres al cap i que ens mostrés algunes de les seves tècniques. Tot i així, escoltar Dave McKean, parlant amb tanta passió del seu treball és veritablement enriquidor.\nA.G. PortaDave McKeanJaume VallcorbaJorge HerraldeKosmopolisRoberto Bolaño